Dan Aykroyd
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Dan Aykroyd er en kanadisk filmskuespiller, manusforfatter og regissør som er virksom i amerikansk film.
Aykroyd begynte som komiker i Toronto, ble lagt merke til i det amerikanske TV-showet Saturday Night Live, og fikk sin første amerikanske filmrolle i Steven Spielbergs 1941 (Unnskyld, hvor er Hollywood?, 1979). Han vant deretter berømmelse med rollen i musikkfilmen The Blues Brothers (1980), hvor han spilte mot John Belushi, og befestet sin popularitet som en av spøkelsesjegerne i Ghostbusters-filmene (1984, 1989).The Blues Brothers hadde suksess med sine plater fram til Belushis død i 1982. Oppfølgerfilmen Blues Brothers 2000 kom i 1998. Aykroyd hadde en bitte liten rolle som taxisjåfør i Ghostbusters: Answer The Call (2016).Han spilte også karakterroller i filmer som Driving Miss Daisy (På tur med Miss Daisy, 1989) og The House of Mirth (Gledens hus, 2000). For førstnevnte vant han Oscar-prisen for beste birolle. Les mer i Store norske leksikon Film i USA